
DE 

Q. ASCONIi PEDIANI 

IN CICERONIS ORATIONES COMMENTARIIS EMENDANDIS. 

SCRIPSIT 

S. H. RINKES. 

(Continuantur e Mnemosyne vol. X. p. 225.) 



AD OKATIONBM PRO C. CORNELIO. 

p. 56. (Orell.) 

//Retulerat (Comelius) ad Senatum, ut quoniam exterarum 
//nationum legatis pecunia magna daretur usura, turpiaque 
■/et famosa ex eo lucra fierent, ne quis legatis exterarum 
//nationum pecuniam expensam ferret. Cuius relationem re- 
//pudiavit Senatus et decrevit, satisfactum videri eo senatus 
//consulto, quod ante annos L. Domitio, C. Caelio coss. fac- 
//tum erat, cum senatus ante pauculos annos illo Scto de- 
//crevisset ne quis Cretensibus pecuniam mutuam daret. Cor- 
//nelius ea re offensus senatui, questus est de ea in concione, 
// exhauriri provincias usuris" cett. 

In his videtur primo loco cuius relationem, mutandum esse 
in: quam relationem; deinde tollendum est glossema, et qui- 
dem glossema cuius pars iam interiit: ante annos. Interpola- 
tor enim addidisse videtur, ante quot annos consules fuis- 
sent L. Domitius et C. Caelius. Annorum autem indicatio 
sive numerus excidit. 

Tertio loco in ultima parte tollendus est soloecismus. Quid 
enim siguificat : Cornelius ea re offensus senatui , questus est 

de ea in concione exhauriri provincias usuris? Quid questus 
fuerit Cornelius legitur, nempe provincias exhauriri usuris, 
ubi id fecerit additur, deest quando id locura habuerit, quod 
latet in de ea nempe dein, vel deinde, i. e. postquam senatus 
relationem Cornelii repudiaverat. 

Solet Asconius in narratione sacpius ea particula uti ; v. c. 
pag. 58. vs. 9 sic scribit: //Quo tumultu Cornelius pertur- 
//batus concilium dimisit. Actum deinde eadem de re in se- 
//natu est magnis conteutionibus." 



Depravatum esse video, quod nunc circumfertur p. 59. — 
Accusatores Cornelii circumventi sunt ante tribunal praetoris, 
qui non aderat iisque mors est intentata si mox non desiste- 
rent. //Quam perniciem vix effugerunt interventu consulum 
//qui advocati reo descenderant. Et cum in scalas quasdam 
//Cominii (Cornelii accusatores) fugissent, clausi in noctem 
//ibi se occultaverunt; deinde per tecta vicinarum aedium 
// profugerunt ex urbe," ubi pro scalas reponendum esse con- 
iicio aedes. 



Quae paullo post leguntur, adeo sunt lacunosa et deper- 
dita ut de vera lectione restituenda desperandum esse videa- 
tur. Recte a Madvigio observatum est paene totam narra- 
tionem de iudicio Maniliano et reditum ad narrationem de 
Corneliano interiisse. Ubi autem Asconius redit ad iudicium 
Cornelianum his verbis: //Cornelius perterritus Manilii exitu 

// in iudicium adhibuit ut ne clamor quidem ullus 

//ab advocatis eius oriretur," necessario opinor pro eius repo- 
nendum est suis , nam de Cornelii iudicio sermonem esse 
extra dubium est. Lacunam autem male videtur Popma sup- 
plevisse scribens : // Cornelius perterritus Manilii exitu paucos 
nante milites in iudicium adhibuit" cett., quod quo iure fece- 
rit, alii videant. Quod enim provocat ad id, quod Pompeius 
postea fecit in Milonis iudicio nihili est. Omnia ni fallor 
recte procedent si scripseris: //Cornelius perterritus Manilii 
//exitu neminem in iudicium adhibuit" cett. 

Non difficile videtur corrigere, quae statim sequuntur, qui- 
bus exponit Asconius, quomodo Cornelius contra principum 
civitatis testimonium defensus fuerit. Dixerunt enim illi, 
Cornelium videri tribuniciam intercessionem sustulisse , quod 
ipse legis codicem recitasset, quod ne praeco faceret, subii- 
ciente scriba verba, collega in tribunatu vetuerat. //Non 
//poterat negare id factum esse. Is eo confugit ut diceret 
//non ideo, quod lectus sit codex a tribuno imminutam esse 
//tribuniciam potestatem," in quibus cum subiectum desidere- 
tur, certum est, ait Baiterus, Ciceronis nomen excidisse. — 
Quod vero excidit, latet in ultima parte vocabuli poterat. 
Scripsit enim Asconius : //Non poterat orator negare id factum 
esse, sed eo (omisso pronomine is , quod nulla auctoritate 
huc pedem male intulit) confugit, ut diceret" cett. 



In sententia contra quae statim subiungitur videtur nomen 
proprium desiderari; quod enim nunc editur, sensu caret. — 
//Qua vero arte et scientia orationis, ita ut et dignitatem 
// clarissimorum civium contra quos dicebat non violaret et 
//tamen auctoritate eorum laedi reum non pateretur, quan- 
//taque moderatione rem tam difficilem aliis tractaverit, lectio 
// ipsa declarabit." 

Quibusnam illud tam difficile fuit? Omnibus, ni fallor, 
et si cui alii certe Ciceroni, qui quo tempore pro Cornelio 
dicebat, omnibus viribus id agebat ut viam ad consulatum 
sibi pararet. Asconium igitur scripsisse contendo : // Qua 
//vero arte et scientia orationis — quantaque moderatione 
//rem tam difficilem Tullius tractaverit, lectio ipsa declarabit." 



In iis, quae leguntur p. 61, Madvigio iudice, non pauco- 
rum verborum lacunae sunt, et de toto loco restituendo ita 
desperat, ut addat: //inutilem corrigendi operam non sum 
/'tam ineptus ut suscipiam;" — iv irxpoby tamen rectissime 
pro praefecturas restituit decurias. Sed apponam primum As- 
conii verba: 

//Adiumentum autem habuit, quod, sicut diximus, Corne- 
//lius praeter destrictum propositum adversus principum vo- 
//luntatem cetera vita nihil fecerat, quod magnopere impro- 
/cbaretur; praeterea, quod et ipse Globulus, qui intercesserat , 
//aderat Cornelio, et quod ipsum quoque diximus quod Cor- 
// nelius Pompeii Magni quaestor fuerat , apud dicas .... 
// praefecturas (leg. decurias) equitum Romanorum et tribuno 

// et ex tertia quoque parte apud ple- 

// rosque exceptis iis familiaris principum civitatis." 

Quid haec habeant commune cum narratione de iudicio 
Maniliano ut Madvigius suspicatur, non satis intelligo. Multa 
intercidisse coniicit Vir Clar. inter iis etfamiliaris et quidem 
nomen et commemoratio patris Cornelii, ob ea, quae legun- 
tur p. 65. vs. 5 sqq. ubi de patre sermo esse videtur. — 
De lectione illo loco tamen non constat. Sunt enim qui 
dicant non legendum esse: //petivit tamen a me pater ma- 
// xima contestatione ut causam Manilii defenderem ," sed pe- 
tivit a me npraetore maxima contestatione" cett. , idque ut 
mihi videtur, summo iure. — Quum enim Manilius quam 
primum tribunatu functus, igitur anno exeunte, postulatus 
esset apud praetorem, factum erat non ut decimo die, sicuti 
mos erat, sed ut postridie adesse iuberetur. Plutarchus facit 
Manilium reum apud Ciceronem praetorem qui quaestioni 
de pecuniis repetundis praeerat, inque ea re ni fallor errore 
implicatur. Quumque tribuni pl. quod postridie adesse Ma- 
nilius iussus esset, Ciceronem aegre ferentes, in contionem 
adduxissent, isque (secundum Plutarchum) sese defendisset, 
nagitavit ab eo populus ut Manilii causam defenderet. Quod 
publice univereus populus fecit, privatim sine dubio multi 
fecere, et non difficile fuisse arbitror Ciceronem movere ut 
Manilii, qui Pompeii amicus erat, causam reciperet. — De 
patre vero mentionem facere non esset huius loci; quam in- 
considerate egisset autem Cicero, qui ea dicendo concederet 
Cornelium Manilii actionum participem fuisse, id quod eius 
accusatores maxime criminabantur. 

Iam vero Cornelii patris commemoratio, hominis plane 
ignoti, a Madvigio ita ponitur, ut familiaris fuerit principum 
civitatis, quod nullo ne tenuissimo quidem testimonio confir- 

matur. — Quum praeterea principes illi civitatis, quorum 
nomina ab Asconio memorantur p. 60, infesti in Cornelium 
testimonia dixissent, quid quaeso igitur adiumenti Cornelio 
nasci potest secundum Madvigium, ab iis, licet patris fami- 
liares fuissent? 

Locus ni fallor in hunc fere modum commode in integrum 
restitui potest: //Adiumentum autem habuit, quod sicut dixi- 
//mus, Cornelius praeter destrictum propositum adversus prin- 
//cipum voluntatem cetera vita nihil fecerat, quod magnopere 
//improbaretur; praeterea quod et ipse Globulus, qui in- 
//tercesserat, aderat Cornelio, et quod ipsum quoque diximus, 
//quod Cornelius Pompeii Magni quaestor fuerat, apud du- 
//asTque] decurias, equitum Romanorum et tribuno[rum ae- 
//rariorum] et ex tertia quoque parte [gratus eratl apud ple- 
//rosque exceptis iis [qui erantj familiares principum civitatis." 

Haec certe non pugnant cum ultimis huius commentarii 
verbis, qnae contra ex his illustrantur : //Magno numero sen- 
//tentiarum Cornelius absolutus est." 

Videntur illae lacunae, quas supplere conatus sum origi- 
nem non inde duxisse, quod in codice ipso vacua spatia fue- 
rint, sed quod partim foliorum orae aut avulsae aut a tineis 
blattisque paene comesae fuerint»), et si hoc verum est, ab 
ipso Madvigio argumentum peto, contra illius coniecturam, 
de longiore lacuna inter iis et familiaris; nempe videtur ita 
in codice fuisse : 

1. intercesserat, aderat Cornelio et quod ipsum 

2. quoque diximus, quod Cornelius Pompeii 

3. Magni quaestor fuerat apud duas[que de-] 

4. curias equitum R° et tribuno[rum aerariorum] 

5. et ex tertia quoque parte [gratus erat] 

6. apud plerosque exceptis iis [qui erant] 

7. familiares principum civitatis. 

Quibus respondisse videntur, in pagina quae versa dicitur, 
quae nunc leguntur apud Orellium p. 63, eodem modo de- 
pravata, hoc uno discrimine quo eo loco capita versuum 
perierint; hic enim finis deest: 



<) Madvigii verba haec sunt in Disp. Critica de Q. Asc. Ped. p. 30. 

1. Quid? Metellus summa nobilitate et 

2. virtute, cum bis iurasset, semel privatim et 

3. [iterum] lege deiectus est ratione(?) an vi an veri 
4 suspitionem animi tollit 

5 virtus ac dignitas et Q. Metelli 

6 adolescentia ad summam laudem 

7. omnibus rebus ornata. 

Multa in Asconii commentariis restituendis debentur Ra- 
vio, a cuius coniectura tamen h. 1. discedendum esse arbi- 
tror. Scripsit enim: //Quid Metellus summa nobilitate ac 
//virtute, cnm bis iurasset; semel privatim poscente patre ite- 
//rum puhlice et lege" cett.; quae quum partim etiam in 
Orellii editione legantur, dicam, cur aliter conceptam eam 
sententiam fuisse credam. Etenim, quod saepius indicavi, 
etiam h. 1. usu venit: ut Asconii verba ex Ciceronianis , sic 
Ciceronis orationem ex Asconianis saepissime posse restitui. 
Scribit autem Asconius in fine adnotationis ad hunc locum : 
//Huc ergo illud pertinet, cum iurasse dixit semel privatim 
////et iterum lege"" quae verba sine dubio ex ipsa oratione 
Tulliana petita sunt. 

Ultima huius loci pars ex Asconii adnotatione commode 
suppleri potest. Constat enim ex his verbis: //Confugit 
//autem orator ad Metelli nobilitatem et ad C. Curionis 
n indu8triam" et indmiriam et nobilitatem apud Ciceronem 
scriptum fuisse, quapropter sic legendum esse arbitror: 

suspicionem ex animo tollit 

[et C. Curionisl industria ac dignitas et Q. Metelli 

[nobilitas et] adolescentia ad summam laudem om- 

nibus rebus ornata. 

Eadem observatio et Ciceroni et Asconio prodesse potest 
p. 65 et p. 66 init. 

1. Nam cum is tr. pl. duas leges tulisset in eo 

2. magistratu unam perniciosam, alteram egregiam; 

3. . . . quod summam rempublicam non laesis. 

4. [set id] ab illo ipso tr. abiectum est, quod autetn 
5 manet in extraordinario 

6 dis fuit. 

Quibus respondet sequenti pagina fragmentum lacunosum 
de legibus C. Cottae abrogatis quod maximam partem aliis 
praeeuntibus (quos vide apud Orellium) sic restituendum esse 
videtur : 

1. neque apud Fenestellam 

2. ullius alterius latae ab eo legis mentio [est] 

3. praeter eam, quam in consu[latu tulit invita] 

4. nobilitate magno populi studio ut iis, [qui tr. pl.] 

5. fuissent, alios quoque magistratus [caperej 

6. liceret, quod lex dictatore L. Sylla paucis [ante annis] 

7. lata prohibebat cett. 

Luce clarius est, opinor, in priore fragmento non bis 
fuisse quod summa respublica, ut nunc est apud Orellium, 
sed scribae errore quod in superiore versu esset, in altero 
esse repetitum vel ex Poggii vel alius alicuius interpolatione 
additum ; in penultimo autem versu ubi agitur , ut ex Asco- 
nii ad h. 1. annotatione apparet, de bello Mithridatico extra 
ordinem Pompeio mandando, legiturj: vestri ordina, in quibus 
extraordinario vel alius huius adiectivi casus latet. 

In Asconii ad h. 1. fragmento vitium tolli potest Ciceronis 
verbis ad certam emendationem viam indicantibus. Legitur: 
// Dictum est etiam supra de his legibus : quarum una de 
// libertinorum suffragiis, quae cum Senatusconsulto damnata 
//esset, ab ipso quoque Manilio altera defensa est, altera de 
//bello Mithridatico" cett. 

Legendum autem videtur duce Cicerone, qui habet: ab illo 
ipso tr. abiectum est: //Dictum est supra de his legibus, qua- 
//rum una de libertinorum suffragiis, quae cum Senatuscon- 
//sulto damnata esset, ab ipso quoque Manilio abiecta est. 
//Defensa est altera de bello Mithridatico Cn. Pompeio extra 
//ordinem mandando." cett. 



p. 64. vs. 6. 

Satis mirari non possum editores non esse assecutos Ci- 
ceronis mentem in his verbis: //Legem inquit de libertino- 
//rum suffragiis Cornelius C. Manilio dedit. Qnid est hoc, 
//dedit? An tulit? an rogavit? an hortatus est? At tulisse 

//ridiculum est, quasi legem aliquam aut ad scribendum dif- 
//ficilem aut ad excogitandum reconditam" cett. 

Locum vitium fovere cum alii tum Madvigius docueruDt. 
At hic veram emendandi viam non ingressus est. Obiicitur 
nempe Cornelio quod illam legem de libertinorum suffragiis 
dederit Manilio; iam quaerit orator quid sit, quid significet 
illud dedit; sitne rogavit, hortatus est, an tertium aliquod, quod 
eiusdem potestatis fuerit, necesse est; igitur multo minus 
quam tulit. Ferre porro legem Maniliam non poterat esse 
cuiusquam alius, quam ipsius Manilii; //utrum sua sponte 
//(verba sunt Madvigii) an a Cornelio impulsus esset quaere- 
//batur." Idcirco scribit Madvig. //Attulit? an rogavit? an 
//bortatus est?" Deinde addit: Attulisse ridiculum est cett., 
quod si dixit Cicero, necessarium est ut in oratione etiam 
expositum fuerit, ineptum fuisse rogare, et magis quam dici 
possit absurdum hortari Manilium ut eam legem ferret. Sed 
tota coniectura Madvigii inepta est, et quo luculentiora et 
praeclariora sunt, quae vir amplissimus in Asconio eximie re- 
stituerit, eo magis offendit baec mutatio. 

Scripsit enim Cicero: 

//Legem inquit de libertinorum suffragiis Cornelius C. Manilio 
dedit. Quid est hoc oedit. Impulit? an rogavit? an hortatus 
est? Nam dedisse ridiculum est, quasi legem aliquam aut 
ad scribendum difficilem aut ad excogitandum reconditam cctt." 

Simulat igitur orator se vim verbi dandi h. 1. non assequi 
et rogat quid illud sibi velit. — Necesse est ut alia signifi- 
candi potestate illud verbum usurpaverit accusator quam vulgo 
solet, //nam dedisse ridiculum est" cett., unde apparet falli 
Madvigium quum scribat: //deinde nam alienum est in primo 
// membro refutationis." 

Addo in ed. princ. esse an tulisse; in pluribus ex antiquis 
edd. nam tulisse ; Sigonio deberi: »nam dedisse." 



p. 68 init. Nullo negotio suppleri potest in Ciceronis ver- 
bis, quod Asconio deest in adnotatione ad eum locum ubi 
disputat orator quot genera sint, in quibus per senatum more 
maiorum statuatur aliquid de legibus. Scripsit enim Ascouius: 

//Q. Caecilius Metellus Numidicus, M. Iunius Silanus, de 
//quibus facit mentionem, consules fuerunt bello Cimbrico, 
//quod diu prave simul et infeliciter gestum est. Atque ipse 
//quoque hic Iunius male rem adversus Cimbros gessit, ac [Se- 
//natus] plures leges quae per eos annos, quibus haec signi- 
«ficabantur, populo latae erant — abrogavit." 

In voc. significabantur vitium est quod tollere non possum. 
Neque acquiescendum puto in eo, quod Orellius excogitavit: 
//quibus baec minitabantur populo." 

Monstrum ali videtur in verbis Ciceronis p. 71, ubi expo- 
nit non pertinere ad crimen imminutae maiestatis tribuni- 
ciae, quod Cornelius, intercedente collega, codicem legisset. 
Facta enim alia esse multo graviora ab Aulo Gabinio, Cor- 
nelii collega, quae tamen in crimen non essent vocata. In 
quibus unum est, si editoribus credimus, satis lepidum. Om- 
nes enim edunt: //Neque enim maius est legere codicem, 
//cum intercedatur, quam sitellam ipsam cum ipso intercessore 
//deferre;" quod quid sit, non capio. Legendum esse suspi- 
cor: //quam sitellam ipsam coram ipso intercessore deferre." 

In Asconii adnotatione ad locum praecedentem recte Orel- 
lius quid Asconius vellet, assecutus est et partim emendasse 
videtur haec verba: //Et aliquamdiu Trebellius ea re non 
// perterritus aderat, perstabatque in intercessione , quod dam- 
nnari magis quam perseveraturum esse Gabinium arbitrare- 
//tur," ubi minari Orellius, idque recte, si addidisset modo, 
litterarum ductus eo ferre ut legendum sit: nquoniam minari 
//magis, quam perseveraturum esse Gabinium arbitraretur." 

Proxime sequentia: 

// Sed postquam VII et X tribus rogationem acceperunt et 
//una mens esset et ut modo superat populi iussum confice- 
//ret, remisit intercessionem Trebellius." cett. interpolata et 
corrupta esse videntur. Coniunctivo esset locum non video et 
scripsisse Ciceronem coniicio: //sed postquam VII et X tri- 
//bus rogationem acceperunt, et una modo supererat ut populi 
//iussum conficeret, remisit intercessionem Trebellius." 

Leve est, nec tamen praetermittendum , quod in sequenti 
scholio corrigi potest: 

//Diximus iam in principio Comelium primo legem pro- 
//mulgasse ne quis per senatum lege solveretur," immo legibus 
solveretur. 

Vitium inde natum esse videtur, quod casus, quos vocant 
obliquos , huius substantivi scriberentur LEG. in singulari , 
LEGG. autem in plurali. 



Editur apud Orellium p. 78 vs. 14: 

//Qui (nobiles) non modo cum Sylla verum etiam illo 
// mortuo , semper hoc per se summis opibus retinendum pu- 
//taverunt, inimicissimi C. Cottae fuerunt, quod is consul 
//paulum tribunis pl. non potestatis sed dignitatis addidit," 
in quibus, ni fallor, oppositio cum Sylla et illo mortuo non 
bene procedit; praeterea praepositio cum non est in editione 
princ, sed a seqq. editoribus addita. Concinnitas videtur 
postulare ut legatur: //Qui non modo Sylla vivo verum etiam 
illo mortuo putaverunt." 



Corrupta et interpolata esse videntur Ciceronis verba ap. 
Asconium p. 80 vs. 5, ubi nunc editur: 

//Quid? Avunculus tuus, clarissimus vir, clarissimo patre, 
u avo , maioribus , credo , silentio , favente nobilitate , nullo 
// intercessore comparato , populo Romano dedit et potentissi- 
// morum hominem collegiis eripuit cooptandorum sacerdotum 
// potestatem." 

Quid silentio sit h. 1. nemo facile dicet. Concinnitas prae- 
terea orationis ni fallor postulat ut optimates et plebeii con- 
iungantur. Scriptum igitur fuit, ut arbitror: //Quid? avun- 
/rculus tuus clarissimus vir clarissimo patre, avo, maioribus, 
n credo silente nobilitate , nullo intercessore comparato ,'' cett. 
in quibus favente adscriptum est, quo esplicaretur silente, 
quod postea in silentio corruptum est. 



